
Grozījumi Ministru kabineta 2019. gada 21. maija noteikumos Nr. 210 "Noteikumi par ieroču un munīcijas apriti"
Izdoti saskaņā ar
Ieroču aprites likuma 32. panta trešo daļu,
33. panta ceturto daļu, 35. panta astoto daļu,
37. panta otro daļu, 38. panta otro daļu,
40. panta trešo daļu, 41. panta trešo daļu,
42. panta septīto daļu, 43. panta otro daļu,
44. pantu un 59. panta devīto daļu
· Izdarīt Ministru kabineta 2019. gada 21. maija noteikumos Nr. 210 "Noteikumi par ieroču un munīcijas apriti" (Latvijas Vēstnesis, 2019, 120. nr.) šādus grozījumus:
· 1. Svītrot 17. punktu.
· 2. Papildināt ar 21.1 punktu šādā redakcijā:
· "21.1 Ja glabā šaujamieročus un lielas enerģijas pneimatiskos ieročus, kuru kopējais skaits pārsniedz 10 (neskaitot šaujamieroča maināmās būtiskās sastāvdaļas), un A kategorijas šaujamieročus (neatkarīgi no to skaita), glabāšanas vietu (dzīvokli vai dzīvojamo māju) vai tajā esošu atsevišķu aizslēdzamu telpu, kurā ieroču, munīcijas un to sastāvdaļu glabāšanai ir novietots seifs, metāla skapis (metāla kaste) vai cita materiāla rūpnieciski ražots seifs, kas speciāli paredzēts šaujamieroču glabāšanai, aprīko ar apsardzes signalizācijas sistēmu, kas nodrošina ielaušanās konstatēšanu un trauksmes signāla pārraidi."
· 3. Izteikt 22. punktu šādā redakcijā:
· "22. Šaujamieroci un lielas enerģijas pneimatisko ieroci glabā izlādētu (munīcijas padošanas mehānismā (magazīnā vai cilindrā), kas pievienots ierocim, un patrontelpā munīcija nav ielādēta). Pielādētu patronu padošanas mehānismu (magazīnu vai cilindru) glabā kā šaujamieroča munīciju. Šaujamieroča munīciju glabā seifā, metāla skapī (metāla kastē) vai cita materiāla speciāli šaujamieroča glabāšanai paredzētajā rūpnieciski ražotā seifā no ieroča atsevišķā slēdzamā nodalījumā vai atsevišķā seifā, metāla skapī (metāla kastē) vai cita materiāla speciāli šaujamieroča glabāšanai paredzētā rūpnieciski ražotā seifā."
· 4. Izteikt 34. punktu šādā redakcijā:
· "34. Šaujamieroci, tā maināmās būtiskās sastāvdaļas un munīciju vai lielas enerģijas pneimatisko ieroci fiziskā persona pārvadā iesaiņotu (ievietotu futrālī vai cita veida ieroču somā, vai citā speciālā iesaiņojumā) un izlādētā veidā (ar nepielādētu magazīnu un bez munīcijas patrontelpā), munīcija ir iesaiņota atsevišķi no ieroča vai ievietota atsevišķā ieroča iesaiņojuma nodalījumā. Pārvadāšanas, glabāšanas un izmantošanas apstākļus nodrošina tā, lai nepieļautu nejaušu ieroča, šaujamieroča būtiskās sastāvdaļas vai munīcijas nokļūšanu nepiederošas personas rokās. Pārvadājot un izmantojot šaujamieroci un munīciju, līdzi ir attiecīgā ieroča glabāšanas atļauja vai ieroča nēsāšanas atļauja."
· 5. Papildināt ar 135. punktu šādā redakcijā:
· "135. Šo noteikumu 21.1  punkts stājas spēkā 2027. gada 1. janvārī."
· 6. Izteikt informatīvās atsauces uz Eiropas Savienības direktīvām punktu šādā redakcijā:
· "Noteikumos iekļautas tiesību normas, kas izriet no Eiropas Parlamenta un Padomes 2021. gada 24. marta Direktīvas (ES) 2021/555 par ieroču iegādes un glabāšanas kontroli (kodifikācija)."

